钦定古今图书集成/历象汇编/庶征典/第181卷 > 明
## 钦定古今图书集成/历象汇编/庶征典/第181卷 > 明

### 太祖洪武五年六月开封府诸县蝗

按：《河南通志》云云。

洪武九年五月，处州螟。

按：《浙江通志》云云。

洪武十九年九月辛未，赈旱蝗郡县。

按：《大政纪》云云。

### 惠宗建文元年蝗

按《名山藏》：燕王还北平，传檄天下曰：“太孙即位，单二月，
蝗虫生陇亩。”《占书》曰：“蝗虫生陇亩者，邪臣在位，则虫
食苗叶，君用才不当，臣不任职，则虫食苗茎，佞臣在
朝，则虫食田苗，任用奸贼，则虫食苗根也。”

按《正气纪》：《惠宗本纪》：“建文元年秋七月，江北蝗，有司
请督捕。帝曰：‘朕以不德致蝗，又杀蝗以重朕过，臣民
其极言朕失，俾得改。有司其赦疑狱，捐逋逃，周穷乏，
以修寔政。是岁不为灾，更有秋’。”

建文五年，蝗。

按《浙江通志》：“建文五年六月，衢州、金华、兰溪、台州飞
蝗自北来，禾穗及竹木叶食皆尽。”

### 成祖永乐元年定捕蝗令

按《明会典》：“永乐元年，令吏部行文各处有司，春初差
人巡视境内，遇有蝗虫初生，设法扑捕，务要尽绝。如
是坐视，致使滋蔓为患者，罪之。若布按二司官不行
严督所属巡视打捕者，亦罪之。每年九月行文，至十一月再行军卫，令兵部行文，永为定例。”

永乐三年，蝗。

按《大政纪》：“永乐三年二月己丑，户部言，河南怀庆等
府，比岁蝗，请以钞代输租税。从之。”

永乐十年，蝗。

按《大政纪》：“永乐十年六月戊辰，山西左布政使周璟
言，平阳、荥河、太原、交城捕蝗已绝，命巡按御史验之。”
永乐十一年蝗。

按《名山藏》：永乐十一年五月，诸城等县蝗，命有司捕
瘗之。谕曰：“蝗，苗蠹也，尔不能除，则亦民蠹。”

永乐十四年，蝗。

按《大政纪》：永乐十四年七月丁酉，户部言，“河南卫辉
府新乡县，山东安乐州，北京通州及顺义、宛平二县
蝗。命速遣人捕瘗。”彰德府所属县蝗。

永乐十五年五月，山东蝗。

按：《大政纪》云云。

永乐二十二年，蝗蝻。

按明《昭代典则》：永乐二十二年夏五月，大名府濬县
蝗蝻生。知县王士廉斋戒僚属，耆民祷于八蜡祠。士
廉以失政自责。越三日，有乌万数，食蝗殆尽。皇太子
闻而嘉之，顾谓侍臣曰：“此诚意所格，人患无诚耳。苟
出于诚，何求不得。”

### 宣宗宣德元年蝗

按《名山藏》：“宣德元年六月，畿内、河南蝗，命使者驿捕。
宣德四年蝗蝻。”

按《大政纪》：宣德四年五月己酉，永清县奏蝗蝻生，命
户部遣人督捕。上问左右曰：“永清县有蝗，未知他县
何似？”锦衣卫指挥李顺对曰：“今四郊禾黍皆茂，独闻
永清偶有蝗耳。”上曰：“蝗生必滋蔓，不可谓偶有。”命行
在户部速遣人驰往督捕，若滋蔓，驰驿来闻。

宣德五年，蝗。

按《名山藏》：宣德五年六月，遣捕蝗畿内，命行在户部
尚书郭敦曰：“往岁捕蝗之使，闻不减蝗，卿尚饬而后
遣之。”因制《捕蝗诗》示敦。诗曰：“蝗螽虽微物，为患良不
细，其生实蕃滋，殄灭端非易。方秋禾黍成，芃芃各生
遂。所忻岁将登，奄忽蝗已至，害苗及根节，而况叶与
穗。伤哉陇亩植，民命之所系，一旦尽于斯，何以卒年”
岁。上帝仁下民，讵非人所致。修省弗敢怠，民患可坐
视。去螟古有诗，捕蝗亦有使。除患与养患，昔人论已
备。拯民于水火。勗哉勿玩愒。

宣德九年，遣官捕蝗。

按《明会典》：“宣德九年，差给事中、御史、锦衣卫官，往山
东、河南打捕蝗虫。”

### 英宗正统元年蝗

按《名山藏》，“正统元年夏四月，命行在礼部右侍郎王
嘉等五人捕蝗畿内。”

按《名山藏》，“正统元年四月，两畿、山东、河南诸府蝗蝻
伤稼，命御史给事中驰驿往捕，闰六月罢陕西织造
驼毼。静县蝗饥，有司征索如故。”上闻，命抚按官分头
验视，凡被灾处悉免其物料。

按明《昭代典则》：“正统元年夏四月，河北旱蝗，遣工部
侍郎邵旻督捕之。”

正统二年，蝗。

按《名山藏》，“正统二年四月，遣官督捕蝗于畿内，
正统四年，蝗。”

按《名山藏》：“正统四年五月，凤阳、开封、兖州、济南诸府
蝗，命捕之。”

按《畿辅通志》：“正统四年，大蝗。”

正统五年，蝗。

按《名山藏》，正统五年四月两畿、河南、山东蝗，遣捕之
按《大政纪》：“正统五年八月，畿内广平等府旱蝗。命刑
部侍郎薛希琏往视之。希琏至则去赃吏，蠲逋负，弛
征输，严令捕之，蝗乃息。是月大雨者三，苗槁复苏，民
以不流亡。”

按《名山藏》：正统五年正月谕行在户部臣曰：“去岁畿
甸及山东西、河南蝗，恐遗种于今岁，速下所司捕灭
之。”

正统六年，蝗。

按《名山藏》，“正统六年四月，命行在户部右侍郎陈常、
通政司右参议王锡、大理寺少卿顾惟敬等，分督捕
蝗于畿内及南京江北诸府。以去冬迄今，雨雪希少，
烈风屡兴，蝗蝻萌发，遣分告于天地社稷山川诸神。”
按《广东通志》，正统六年春二月，广州蝗。

正统七年，遣官预绝蝗种。

按《名山藏》，“正统七年正月，命吏部左侍郎魏骥等五
人分往北京及南京、江北诸郡，督有司预绝蝗种。
正统八年蝗。”

按《大政纪》：“正统八年五月，畿内旱蝗，命刑部侍郎薛
希琏捕蝗。”

按《名山藏》。“正统八年正月。命吏部左侍郎魏骥等八

正统九年，蝗。

按《名山藏》，“正统九年正月，命兵部右侍郎虞祥等五
人分往南畿巡视，督捕蝗种。”

正统十二年，蝗。

按《大政纪》：“正统十二年四月，畿甸蝗，命佥都御史张
楷捕蝗。”

按《名山藏》：正统十二年八月，应天山东诸府州县卫
所各奏旱蝗相仍，军民饥殍。上恻然谓户部臣曰：“天
灾未有甚若今者。朕夙夜惶惧，卿等思弭恤之道，亟
行之。”

正统十三年，蝗。

按《名山藏》“正统十三年四月遣刑部右侍郎薛希琏、
都察院右佥都御史张楷分诣南北直隶、凤阳等府
捕蝗，五月以河南、山东旱蝗，敕刑部右侍郎丁镃巡
视之。”

### 代宗景泰二年蝗

按《大政纪》：“景泰二年六月，畿内蝗，命大理寺右少卿
陈询巡视。”

景泰六年，蝗。

按《大政纪》：“景泰六年五月，山东旱蝗，巡抚尚书薛希
琏经营赈贷，活饥民百八十馀万口。”

景泰七年，蝗。

按《名山藏》：“景泰七年六月，淮安、扬州、凤阳三府蝗。”

### 英宗天顺元年杭州嘉兴蝗

按：《浙江通志》云云。

### 宪宗成化元年禄丰蝗无秋

按：《贵州通志》云云。

成化三年，蝗。

按《大政纪》：成化三年七月，巡抚河南都御史王恕奏，
开封、彰德、卫辉地方蝗灾，乞赐罢黜，并请停止不急
之务。诏不准，罢归所言，该部酌议以闻。恕言：“地方蝗
蝻伤稼，固虽天灾，实关人事，良由臣巡抚失职所致。
况河南地方，连年水旱，加以荆襄盗起，军劳征调，民
困转输。今年起运税粮，买办物料，倍于往年。又遭此
蝗蝻之灾，军民何以聊生。伏望将臣罢黜，别选贤能
代班。仍乞去奢崇俭，除祭祀军需之外，一应不急之
务悉从停止。庶几天意可回，灾沴可弭矣。”

成化五年，石门蝗。

按：《湖广通志》云云。

成化九年六月，直隶河间府蝗。

按：《大政纪》云云。

成化十一年，台州蝗。

按：《浙江通志》云云。

成化十三年，处州蝗。

按：《浙江通志》云云。

成化二十年，宁夏大蝗。

按：《陜西通志》云云。

成化二十一年，蝗。

按《垣曲县志》：“成化二十一年，大旱，飞蝗兼至，人皆相
食，流亡者大半。时饥民啸聚山林，朝廷命抚臣赈之。”
按《山西通志》：“成化二十一年，太平县蝗群飞蔽天，禾
穗树叶，食之殆尽，民悉转壑。是年垣曲民流亡大半，
啸聚山林，朝廷命抚臣赈之。”

### 孝宗弘治元年春正月广东蝗

按：《广东通志》云云。

弘治十四年，馀姚蝗。

按：《浙江通志》云云。

### 武宗正德三年秋九月新宁蝗

按：《广东通志》云云。

正德四年，蝗。

按《福建通志》：“正德四年，漳浦蝗入境，食禾稼。知县胥
文相为文以祭之，害亦旋息。”

正德七年，蝗。

按《山东通志》：“正德七年武定大蝗蔽空。”

按《广东通志》：“正德七年正月，惠州飞蝗蔽天。”

正德八年，蝗。

按《山西通志》：“正德八年，泽州蝗。”

按《广东通志》：“正德八年，增城蝗害稼。”

按《广西通志》：“正德八年，北流蝗，大饥。”

正德九年，蝗。

按《湖广通志》：“正德九年秋，蝗害稼。”

按《广东通志》：“正德九年，东莞蝗害稼。”

按《贵州通志》：“正德九年，都匀蝗。”

正德十一年，蝗螟。

按《湖广通志》：“正德十一年，辰州蝗。六月，祁阳螟。
正德十二年，螟蝗。”

按《浙江通志》：“正德十二年，昌化螟。”

按《四川总志》：“正德十二年，永川荣昌界大蝗。”

### 世宗嘉靖二年蝗

按《大政纪》：“嘉靖二年四月，畿内旱蝗，议发帑金赈之嘉靖三年，馀姚蝗。

按：《浙江通志》云云。

嘉靖四年蟊。

按《吴县志》：“嘉靖四年乙酉，夏秋旱，蟊生禾根，食禾几
尽，生翼飞去，如黑烟冲天。”

按《浙江通志》：“嘉靖四年，蟊害稼。”

嘉靖五年，蝗。

按《山东通志》：“嘉靖五年秋七月，武定蝗。”

按《浙江通志》：“嘉靖五年，义乌蝗飞蔽天。”

嘉靖六年，蝗蝻。

按：《全辽志》：“嘉靖六年六月，河西蝗飞蔽天，损害禾稼。
七月蝻生，平地深数尺。”

按《陕西通志》：“嘉靖六年，华阴飞蝗蔽天。”

按《浙江通志》：“嘉靖六年，诸暨蝗。”

嘉靖七年，蝗。

按《山西通志》：“嘉靖七年，平阳诸州县，阳城大旱蝗。
嘉靖八年，蝗蝻。”

按《永陵编年史》：“嘉靖八年十一月，陕西佥事齐之鸾
言：臣承乏宁夏，自七月中，由舒霍逾汝宁，目击光息
蔡颍间，蝗食禾穗殆尽。及经陕阌潼关，晚禾无遗，流
民载道，偶见居民刈获，喜而问之，答曰：‘蓬也。有绵刺
二种，子可为面。饥民仰此而活者，五年矣。见有以面
食者，取而啖之，螫口涩腹，呕逆移日，则小民困苦可
胜道哉’。”谨将《蓬子》封题赍献，乞颁臣工，使知民瘼，共
图治安。及陈大可忧之事三，深可惜之癖四。帝下其
章于部。

按《山东通志》：“嘉靖八年，济南郡县蝗。”

按《山西通志》：“嘉靖八年六月蝗，太原、平阳、潞州诸县，
蔽天匝地，食民田将尽，蝗自相食，民大饥。”

按《潞安府志》：“嘉靖八年夏，蝗自河南来，食稼。”

按《垣曲县志》：“嘉靖八年，飞蝗蔽天，食田既尽，蝗自相
食，民大饥。县丞张廷相奏闻，朝廷发帑金六千两、粟
千石赈之。”

按《陕西通志》：嘉靖八年，陕西飞蝗蔽天，自河南来。
按《长洲县志》：“嘉靖八年六月十七日，蝗飞入境，伤禾，
高乡豆竹无存，生蝻遍野。七月十九日，大风雨，三日
夕皆死。”顾潜《飞蝗纪异》：“泽国从来见未曾，蔽天东下
昼薨薨。香灯比屋祈枌社，钲鼓连村护稻塍。捕使不
闻乘驿骑，耕农犹望食鱼鹰。沦胥入海非难事，感格
今无马武陵。”

按《吴县志》：“嘉靖八年己丑，自春至五月，先雨后旱。六
月十七日，蝗飞入境，伤禾，高乡豆竹无存，生蝻遍野。
七月十九日大风雨，三日夕皆死。”

按《浙江通志》：“嘉靖八年，馀姚蝗。”

按《贵州通志》：“嘉靖八年六月，河西蝗飞蔽天，害禾稼。
七月，蝻生，平地深数尺。”

嘉靖十年，蝗蝻。

按《山东通志》：“嘉靖十年，济南复蝗。”

按《湖广通志》：“嘉靖十年，麻城蝗杀稼。秋，谷城蝗蝻并
生。”

嘉靖十一年，蝗。

按《陕西通志》：“嘉靖十一年，庆阳飞蝗蔽天。”

按《江西通志》：“嘉靖十一年夏，建昌蝗。”

按《湖广通志》：“嘉靖十一年，崇阳襄郡县蝗。”

嘉靖十二年，蝗。

按：《全辽志》：“嘉靖十二年，飞蝗蔽天。”

按《贵州通志》：“嘉靖十二年，河西大旱，蝗飞蔽天。
嘉靖十三年夏，谷城蝗蝻生，害稼。”

按：《湖广通志》云云。

嘉靖十四年，寿阳大蝗，食禾稼无馀。

按：《山西通志》云云。

嘉靖十五年，蝗。

按《山西通志》：“嘉靖十五年秋七月，大同蝗群飞蔽天，
食禾殆尽，边境从无蝗，见者大骇。”

嘉靖十六年，蝗。

按《山西通志》：“嘉靖十六年六月，临汾泽州蝗。”

嘉靖十八年，蝗。

按《明外史李中传》：“世宗十八年，擢右佥都御史，巡抚
山东，岁歉，令民捕蝗者倍于谷，蝗绝而饥者济。”
按《浙江通志》：“嘉靖十八年，嘉兴大蝗。”

嘉靖十九年，蝗。

按《浙江通志》：“嘉靖十九年，嘉兴、湖州、衢州、会稽、诸暨、
馀姚、新昌、处州大蝗。”

按《湖广通志》：“嘉靖十九年七月，黄陂、襄阳蝗。”

嘉靖二十年，蝗。

按《浙江通志》：“嘉靖二十年，严州、诸暨蝗。”

按《湖广通志》：“嘉靖二十年，沔阳、松滋大蝗。”

嘉靖二十一年，衢州蝗。

按：《浙江通志》云云。

嘉靖二十五年，杭州大蝗。

按：《浙江通志》云云嘉靖二十八年蝗。

按《贵州通志》：“嘉靖二十八年冬十月，诏免秋粮，以旱
蝗故。”

嘉靖三十二年，富民蝗飞蔽天。

按：《云南通志》云云。

嘉靖三十六年，汝宁飞蝗蔽野。

按：《河南通志》云云。

嘉靖四十年，蝗。

按《畿辅通志》：“嘉靖四十年，顺德飞蝗蔽天，饥。”

按《贵州通志》：“嘉靖四十年，蝗飞蔽天，禾有伤者。冬十
月晦，北兵围盖州，克熊岳城，直抵金州，大肆杀掠。”
嘉靖四十五年，远安雨蝗杀稼。

按：《湖广通志》云云。

### 穆宗隆庆四年蝗

按《湖广通志》：“隆庆四年，石门、慈利旱蝗。”

隆庆六年，蝗。

按《湖广通志》：“隆庆六年，桂阳县江陵、松滋、绥宁蝗。”

### 神宗万历元年蝗

按《湖广通志》：“万历元年，松滋、宜都蝗。七月，丰州螟。八
月，靖州蝗，杀稼。”

万历二年，江陵蝗。

按：《湖广通志》云云。

万历五年，螟。

按《山西通志》：“万历五年八月，阳城螟伤禾稼。”

万历六年，嘉兴螟。

按：《浙江通志》云云。

万历七年正月，蝗。

按：《福建通志》云云。

万历十年，卫辉蝗。

按：《河南通志》云云。

万历十五年，蝗。

按《山西通志》：“万历十五年，临晋猗氏蝗。”

万历十六年，蝗。

按《山西通志》：“万历十六年秋七月，绛县大蝗飞蔽天，
日食稼殆尽。”

万历十七年，安邑大蝗。

按：《山西通志》云云。

万历二十四年，蝗。

按《河南通志》：“万历二十四年秋，卫辉蝗，食禾殆尽，至
啮人衣。”

万历二十六年夏，鹤庆旱蝗。

按：《贵州通志》云云。

万历四十一年，蝗。

按《河南通志》：“万历四十一年秋，洛阳飞蝗蔽天，食禾
尽，草木叶一空，民间厕灶皆满。”
万历四十二年，蝗。

按《湖广通志》：“万历四十二年，罗田蝗食苗，德安蝗入
城，岁大祲。”

万历四十三年，蝗。

按《山西通志》：“万历四十三年夏，沁州蝗飞蔽天日，禾
稼大损。”

按《湖广通志》：“万历四十三年，黄安蝗。”

万历四十四年，蝗蝻。

按《山西通志》，“万历四十四年六月，文水、蒲州、安邑、闻
喜、稷山、猗氏、万泉，飞蝗蔽天，复生蝻，禾稼立尽。”
按《临晋县志》，“万历四十四年，春夏大旱，六月飞蝗蔽
日，禾稼一空。七月蝻生，寸草不遗，八月翅满飞去。”
按《垣曲县志》，“万历四十四年，飞蝗自东来，遮天蔽日，
顷刻食苗无遗。知县梁纲谕民捕之，纳仓易粟，数日
间仓廒”积满。次年春，蝻生遍野，麦苗尽食。是年无夏，
民饥困饿死者甚多。

按《河南通志》：“万历四十四年，开封蝗。”

按《陕西通志》，万历四十四年夏六月，蓝田飞蝗蔽天。
按《湖广通志》，万历四十四年，襄阳飞蝗食稼。

万历四十五年，蝗。

按《城武县志》：“万历四十五年，飞蝗蔽天，赈荒直指使
过庭训奏以入粟为庠生，时谓之粟生。”又以捕蝗应
格，亦许入庠，时谓之“蝗生。”

按《山西通志》：“万历四十五年秋七月，岳阳、蒲州、绛州、
稷山、闻喜、安邑、沁州蝗，头翅尽赤，蔽天翳日。”

按《湖广通志》：“万历四十五年，黄安飞蝗蔽天，襄阳谷
城飞蝗害稼，汉阳蝗。”

万历四十六年，蝗。

按《湖广通志》：“万历四十六年蝗，是年黄安蝗复为灾。
汉阳蝗。”

万历四十八年，夏县蝗。

按：《山西通志》云云。

### 熹宗天启六年湖州蝗灾

按：《浙江通志》云云。

### 愍帝崇祯元年遂昌蝗

按：《浙江通志》云云崇祯七年，蝗螟。

按《陕西通志》：“崇祯七年秋，全省蝗，大饥。”

按《浙江通志》：“崇祯七年，嘉兴螟。”

崇祯八年，蝗螟。

按《山西通志》，“崇祯八年，稷山垣曲蝗。”

按《河南通志》：“崇祯八年，汤阴县蝗。”

按《浙江通志》：“崇祯八年，嘉兴螟。”

崇祯九年，蝗螟。

按《山东通志》，“崇祯九年七月，蝗大饥，斗粟千钱。”
按《山西通志》，崇祯九年，稷山蝻害甚于蝗。

按《潞安府志》：“崇祯九年七月，蝗食禾，生蝻。”

按《湖广通志》：“崇祯九年八月，钟祥蝗。”

崇祯十年，蝗蝻。

按《畿辅通志》，“崇祯十年秋，保定飞蝗蔽天，遗子复生。”
按《陕西通志》，崇祯十年秋，蝗飞蔽天，食禾无遗。
崇祯十一年，洛阳蝗。

按《陕西通志》：“崇祯十一年，蝻生食麦，及秋成蝗食禾，
民大饥。”

按《山西通志》：“崇祯十一年夏六月，蒲州蝗。秋，交城蝗
伤禾。”

按《河南通志》：“崇祯十一年，洛阳蝗。”

崇祯十二年，蝗。

按《山东通志》：“崇祯十二年，益都自正月不雨至七月
大蝗，水涸大饥，人相食，流民载道。”

按《山西通志》：“崇祯十二年秋，太平、闻喜、安邑、绛州、霍
州、孝义、垣曲、蒲州蝗。”

按《河南通志》：“崇祯十二年，怀庆旱蝗，缘雉堞入城，遇
物皆啮，结块渡河。”

按《浙江通志》：“崇祯十二年，嘉兴诸暨大蝗。”

崇祯十三年，蝗。

按《山东通志》，“崇祯十三年，莎鸡遍天，大蝗饥，人相食。”
按《河南通志》，“崇祯十三年，开封大蝗，秋禾尽伤，人相
食。汝宁蝗蝻生，人相食。洛阳蝗，草木兽皮虫蝇皆食
尽，父子兄弟夫妇相食，死亡载道。”

崇祯十四年，蝗。

按《河南通志》：“崇祯十四年，卫辉大蝗。”

按《湖广通志》：“崇祯十四年，蝗飞蔽天。四月，蝗入城。八
月，沔阳、钟祥、京山大蝗，岳州飞蝗蔽天，禾苗草木叶
俱尽。”

崇祯十五年，蝗。

按《山东通志》：“崇祯十五年，飞蝗蔽天。”

按《山西通志》：“崇祯十五年六月，万全蝗。”

按《浙江通志》：“崇祯十五年，处州蝗。”

按《湖广通志》：“崇祯十五年，黄州郡县蝗，大饥，继以疫，
人相食。”

### 皇清